Eis törf mä uf all Fäll nüd vergässe: D Ziitig hätts au sälber  immer wider mit Faltschmäldige z tue, wo si heillos mos uufpasse, assi nüd druf ine gchiit. Und daas isch schu immer äsoo gsii: «Des öftern werden wir telephonisch angefragt, ob es wahr sei, dass Mussolini gestorben sei», isch zum Biischpiil schu vor guet achzg Jahr i dr «Nüüe Glarner Ziitig» gschtande, aber dr Redaggter hätt richtig gschaltet: «Auf unsere telephonische Anfrage bei der Depeschenagentur wird uns gemeldet, dass auch in Zürich dieses Gerücht zirkuliere. Dieses sei gewiss von einem übereiligen  Reporter in der Hundstagehitze kolportiert worden, damit immer etwas laufe.» Dr Mussolini hätt uf all Fäll nuch mee as es Dutzed Jahr wiitergläbt, und eerscht womä anä Vierevierzgi gsee hätt, wener amnä Träämi hanget, hätt di voriilig Mäldig vu anä Driissgi gschtumme.